CELEX: 62016TN0392
Language: el
Date: 2016-07-26 00:00:00
Title: Υπόθεση T-392/16: Προσφυγή της 26ης Ιουλίου 2016 — Axium κατά Κοινοβουλίου

5.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/33
            
         Προσφυγή της 26ης Ιουλίου 2016 — Axium κατά Κοινοβουλίου
   (Υπόθεση T-392/16)
   (2016/C 326/56)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Axium (Oberschaeffolsheim, Γαλλία) (εκπρόσωπος: N. Deleau, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση της 9ης Ιουνίου 2016 με την οποία το Ευρωπαϊκό Κοινοβούλιο απέρριψε την προσφορά της εταιρίας Axium στο πλαίσιο της διαδικασίας διαγωνισμού·
            
         
               —
            
            
               να υποχρεώσει το Ευρωπαϊκό Κοινοβούλιο να καταβάλει στην εταιρία Axium το ποσό των 4 000 ευρώ δυνάμει των άρθρων 133 επ. του Κανονισμού Διαδικασίας·
            
         
               —
            
            
               να καταδικάσει το Ευρωπαϊκό Κοινοβούλιο στο σύνολο των δικαστικών εξόδων της παρούσας δίκης.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Ο πρώτος λόγος αντλείται από την έλλειψη εξωτερικής νομιμότητας της αποφάσεως D 201714 του Ευρωπαϊκού Κοινοβουλίου, της 9ης Ιουνίου 2016, περί απορρίψεως της προσφοράς που η προσφεύγουσα υπέβαλε στο πλαίσιο της προσκλήσεως υποβολής προσφορών 06D30/2015/M064, σχετικά με τη διαδικασία «Γαλλία-Στρασβούργο: Σύμβαση-πλαίσιο εργασιών απαμιάντωσης στα κτίρια του Ευρωπαϊκού Κοινοβουλίου στο Στρασβούργο» (ΕΕ 2015/S 242-438527), και της αποφάσεως περί αναθέσεως της συμβάσεως σε άλλον διαγωνιζόμενο (στο εξής: προσβαλλόμενη απόφαση), στο μέτρο που το πρόσωπο το οποίο υπέγραψε το έγγραφο που απευθύνεται στην προσφεύγουσα και περιέχει την προσβαλλόμενη απόφαση δεν είχε λάβει την αναγκαία εξουσιοδότηση προκειμένου να είναι σε θέση να δεσμεύσει την αναθέτουσα αρχή, ήτοι το Ευρωπαϊκό Κοινοβούλιο.
            
         
               2.
            
            
               Ο δεύτερος λόγος αντλείται από την έλλειψη εσωτερικής νομιμότητας της προσβαλλομένης αποφάσεως, στο μέτρο που η απόρριψη της προσφοράς της προσφεύγουσας δεν είναι σύμφωνη με το άρθρο 158, παράγραφος 3, του κατ’ εξουσιοδότηση κανονισμού (ΕΕ) 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και, επομένως, δεν είναι δικαιολογημένη.